Spieëlbeeld (Afrikaans, Paperback): Franz Marx: 9781485303992 | Books | Buy online in South Africa from Loot.co.za
Spieëlbeeld (Afrikaans, Paperback) Loot Price: R253
Spieëlbeeld (Afrikaans, Paperback)
'n Spieel is 'n vreemde ding, want in 'n spieel leef 'n koue leuen; alles is andersom, verkeerdom en plat. Regs is links en links is regs. 'n Spieel lieg, dink hy, want jy kan jouself nie regtig sien nie, nes mens jouself nie kan kielie nie. Tensy jy natuurlik 'n soort aap is, dan kan jy jouself kielie. En lag. Maar Dolf Eksteen lag nie. Daar's min rede die laaste tyd om te wil lag. Joe Minnie se lewe raak verweef met die van een van die rykste besigheidsmanne in die land. Sy opdrag is om Dolf Eksteen met sy lewe te bewaak. Dolf se weelderige bestaan word versuur deur bedelbriewe, afpersboodskappe en doodsdreigemente, en die beeldskone Belinda Eksteen, 'n opkomende vermaaklikheidster, is soos 'n emosionele en finansiele tikkende tydbom aan sy sy. Met 'n rolverdeling wat 'n deursnit van die Suid-Afrikaanse gemeenskap bied – die onaantasbares, die onderdruktes, die onderduimses – word Spieelbeeld 'n intense en meesleurende, psigologiese karakterstudie wat nog vir lank by die leser sal spook. 'n Wereldklas spanningsverhaal waartydens die leser die speurder is.